cyanic-selkie/wikianc huggingface dataset:
Slowakye
Buitelandse handel
Duitsland is sedert die stigting van die Slowaakse Republiek die vernaamste handelsvennoot, terwyl Duitse ondernemings onder die belangrikste buitelandse beleggers gereken word. Die omset in bilaterale handel het in 2016 €26,46 miljard beloop. Naas groot ondernemings soos Volkswagen, T-Systems, Deutsche Telekom, Siemens, Continental, Evonik, RWE, E.ON en ander is die Slowaakse mark ook aantreklik vir middelgroot ondernemings uit Duitsland. Tans het sowat 500 Duitse ondernemings hulle permanent in die land gevestig en sowat 100 000 werksgeleenthede geskep.
Gajdy (doedelsak)
Op enkele skilderye en ander afbeeldings uit die laat 17de eeu is doedelsak- en vioolspelers uitgebeeld. Doedelsakmusiek het 'n belangrike rol by wêreldlike en kerklike feeste soos Kersfees, Oujaarsaand, Karnaval, Paasfees, Pinkster, die Midsomerfees en ander feesdae gespeel.
Sport
Slowakye het die Yshokkiewêreldbeker 2011 gehuisves, wat deur Finland gewen is, en die Yshokkiewêreldbeker 2019, waartydens Finland ook die goue medalje gewen het. Albei toernooie is in Bratislava en Košice beslis.
2017 Monaco Grand Prix
Die 2017 Formule Een Monaco Grand Prix is op 28 Mei 2017 op die Monaco-renbaan in Monte Carlo gehou. Dit was die sesde ren van die kampioenskapseisoen en is deur Sebastian Vettel in sy fabrieksingeskrewe Ferrari gewen.
Aktiewe sterrestelsel
Aktiewe kern
Dié gebied is die "aktiewe sterrestelselkern" of "aktiewe galaktiese nukleus" (AGN). Aktiewe sterrestelsels word ook dikwels AGN-sterrestelsels genoem. Die stelsels se helderheid wissel dikwels binne ’n baie kort tyd van ure of dae.
Soorte
Onder AGN's val ook kwasars, blasars, BL Lac-voorwerpe, radiosterrestelsels, Seyfert-stelsels, steruitbarstingstelsels en LINER's (Low-ionization nuclear emission-line regions).
Kaapse Plooigordel
Tafelberg-groep
thumb|230px|links|Die rots aan die kant van ’n deel van Ou Kaapse Weg. Die oorgang tussen die onderste laag van die Tafelberg-groep op die Kaapse Siereiland – die Graafwater-formasie – en die laag daarbo – die Skiereiland-formasie – kan duidelik gesien word. Chapmanspiek-rylaan loop deur die Graafwater-formasie wat op ’n basis van Kaapse Graniet onder die pad lê. Die Graafwater-formasie kan duidelik gesien word in ’n deel van Ou Kaapse Weg tussen Westlake en die Silvermineplato. Die skielike oorgang na die Skiereiland-formasie daarbo kan ook gesien word.
Pienkblompeer
Sinonieme
Die plant het 29 sinonieme:
Die knip van 'n oog
Intrige
Twee besoekers, Linda en Ben, ry op hul tweede wittebrood in die Clanwilliam, Lambertsbaai en Graafwater-distrik. Hul nader 'n bestemmingsdorp waarvan die naam vir die leser onbekend is. In die verhaal kom dit aan die lig dat Ben vroeër ontrou was aan Linda. Dit is slegs hul motor wat die dorp binnery, agt motors het dorpuit weggejaag. Met hul aankoms in die dorp is dit opvallend verlate. In kontras met die blink winkelvensters, netheid en goeie instandhouding van die dorp lyk die verwaarloosde kerktoring soos 'n geamputeerde vinger. Dele van die dak het ingeval.
Met die aankoms by die hotel is hul motorenjin met 'n swaar voorwerp beskadig en elke draad uitgeruk. Ben vermoed dit is Bertie.
As opvolg van Die nag het net een oog
Bertha du Toit bly in 'n huis met kerslig, terwyl 'n ou vrou in die kortverhaal met 'n kerslamp in haar huis sit en vir Ben-hulle verjaag. Omrede Bertha du Toit onder Botma se mag is in die roman, kon hy (nou in die vorm van Bertie), haar soos 'n marionetpop gebruik het om sy doel te bereik.
Kaapse Plooigordel
Witteberg-groep
Die boonste lae van die Bokkeveld-groep het al hoe sanderiger geword en die sandsteen gevorm van die Witteberg-groep, wat genoem is na die bergreeks suid van Matjiesfontein en Laingsburg in die Suid-Karoo. Hierdie gesteentes is 370-330 miljoen jaar gelede afgeset in die toegeslikte, en dus vlak, mariene toestande van wat van die Agulhassee oorgebly het. Dié groep bevat minder fossiele as die Bokkeveld-groep, maar sluit wel primitiewe visse, ’n uitgestorwe haaispesie, bragiopodes, tweekleppiges en ’n meter lange seeskerpioen in. Daar is ook plantfossiele en talle dierespore.
Die Bokkeveld- en Witteberg-groep kom nie in die noordoostelike deel van die Oos-Kaap en KwaZulu-Natal voor nie; hier word die Kaapse Supergroep net verteenwoordig deur die Natal-groep en ’n deeltjie van die Skiereiland-formasie (sonder die tussenliggende Graafwater-formasie).
Vorming van die plooiberge
Die Witteberg-sediment is afgeset in wat oorgebly het van die Agulhassee – ’n vlak, kleiner waterliggaam in vergelyking met wat dit was tydens die Bokkeveld-tydperk. Onmiddellik ná die Witteberg-tydperk (sowat 330 miljoen jaar gelede) is ’n groot deel van Gondwana (veral wat nou Afrika en Antarktika is, maar ook dele van Suid-Amerika en Indië) bedek met ’n kilometers dik laag ys terwyl die superkontinent oor die Suidpool geskuif het. Die diamiktietafsettings wat deur hierdie gletsers agtergelaat is, vorm die eerste laag van die Karoo-supergroep, die Dwyka-groep. Tydens die vergletseringstydperk het die Falklandplato noordwaarts begin skuif na die huidige Suider-Afrika en die depressie wat die Agulhassee was, gesluit. Dit het terselfdertyd die Kaapse Supergroep aan die huidige suidwestelike en suidelike kuslyn van Suid-Afrika in plooie gedruk. Hierdie bergvorming het voortgeduur tot in die volgende fase van die Karoo-afsetting, wat sowat 260 miljoen jaar gelede begin het, nadat die yslae gesmelt en ’n groot meer (die Karoo-binnesee) gevorm het wat ’n groot deel van Suid-Afrika bedek het. Die afsetting daaruit vorm die Karoo se Ecca-groep. Voortdurende botsings van die Falklandplato teen Suider-Afrika en die subduksie van die oseaankors onder die plato het ’n bergreeks so groot soos die Himalaja suid van Suid-Afrika gevorm. In dié tyd het die Kaapse Plooiberge ten volle gevorm en die noordelike voorheuwels van hierdie enorme bergreeks geword. Die plooiing wat in dié tyd plaasgevind het, het dus nie net die afsetting van die Kaapse Supergroep ingesluit nie, maar ook die suidelike deel van die Dwyka- en Ecca-groep van die Karoo-supergroep.
Messier 66
M66 is sowat 95 duisend ligjare breed met opvallende stofbane en helder sterreswerms in sy spiraalarms. Dit vorm saam met Messier 65 en NGC 3628 die bekende Leeu-drieling, ’n klein groep sterrestelsels. Dit het ’n verwronge voorkoms vanweë ’n interaksie met NGC 3628 en in ’n mindere mate M65 sowat 80 miljoen jaar gelede.
Clathria juniperina
Clathria juniperina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
George Weideman
Verdere studie en begin van loopbaan
In 1978 neem hy vir drie kwartale waar as junior dosent aan die Paarl Onderwyskollege en later dieselfde jaar aanvaar hy ’n pos as dosent aan die Windhoek Onderwyskollege. In hierdie tyd begin hy werk aan ’n M.A.-verhandeling. Hierdie studie is so omvattend dat dit spoedig ’n Ph.D.-skripsie word en in 1982 promoveer hy aan die Rhodes Universiteit in Grahamstad onder leiding van André P. Brink met sy proefskrif getitel ’n Ondersoek na aspekte van die verhouding tussen betrokkenheid en universaliteit in die literatuur. Hy is in 1975 ’n stigterslid van die Afrikaanse Skrywersgilde en woon op gereelde grondslag hierdie groep se berade by en word in 1986 tot voorsitter van hierdie liggaam verkies. Die jaarlikse beraad is daardie jaar in Windhoek gehou.
Groothertog Konstantyn Pawlowitsj van Rusland
Konstantyn Pawlowitsj (Russies: Константи́н Па́влович; – ) was ’n groothertog en tsesarewitsj van Rusland en onderkoning van Kongres-Pole.
George Weideman
Poësie
As die son kliplangs spring, wat gepubliseer word terwyl hy nog op universiteit is, sluit ten nouste by die tematiek van die eerste bundel aan. Daar is egter meer gebruik van ironie in die beskrywing van die streek as in sy debuutbundel, terwyl die knap woordspeling en sin vir humor opvallend is. Hierdie bundel is baie meer omvangryk as sy debuut, sonder dat daar veel variasie in toonaard en tema is.
7 Oktober
7 Oktober is die 280ste dag van die jaar in die Gregoriaanse kalender (281ste in skrikkeljare). Daar volg nog 85 dae in die res van die jaar.
George Weideman
Kortverhale
Op prosagebied publiseer hy reeds in 1965 ’n kortverhaal in Die Perdeby, studentetydskrif van die Universiteit van Pretoria. Die verhaal beeld die verbittering en ongeloof van ’n jong werker op sy motorfiets uit, waarna hy as “godslasteraar” gebrandmerk word. Hierna verskyn ’n aantal kortverhale in letterkundige tydskrifte.
Newelig is letterlik dynserig en dus half-versluierd, wat aandui dat die verhale self nie onmiddellik duidelik is nie. In die bundel val die lig op uiteenlopende gebeure uit verskillende tydperke, streke en agtergronde. Hy maak gebruik van ’n veelvoud vertellerstemme, vanaf ou mans tot jong meisies. Temas soos liefde, onreg, ontnugtering, wraak en vergelding word aangeraak, terwyl die lyne tussen goed en kwaad, waarheid en leuens, raaisels en onthullings soos ’n goue draad deur die stories loop. Die somtyds achronologiese vertelling, vermenging van tydsperiodes en die onvermoë van vertellers om die verhale koherent te verhaal, versterk die rol van herinnering en onbetroubaarheid van die geheue. Terselfdertyd verseker dit dat daar nie maklike afleidings gemaak kan word nie en bly die leser agterna steeds nadink. ’n Hoogtepunt is die verhaal Loop soek vir my ’n mens! ’n Wewenaar-pa met ’n klomp kinders om te versorg en werftake wat nie gelos kan word nie, stuur sy veertienjarige seun om vir hom ’n mens (nie vrou nie) te gaan soek, wat hom as lewensmaat kan bystaan. Een van die eienskappe van Weideman se werk is dat daar dikwels ’n magiese element teenwoordig is, wat veral opvallend is in hierdie bundel.
NG gemeente Potchefstroom-Mooirivier
Geskiedenis
Die gemeente is tot omstreeks 1952 deur die volgende leraar bedien: ds. A.G. Murray (1917– '19), ds. J.G. Perold (1919–'23), dr. L.P. Snyman (1924–'27) en daarna van 1928 af. ds. H.R. Barrish.
R80 (Suid-Afrika)
Die R80 is ’n provinsiale roete in Suid-Afrika wat Pretoria se sakekern met Soshanguve verbind. Dit is ’n dubbelpadsnelweg, met 2 tot 3 bane in elke rigting by verskillende punte.
Loire-Atlantique
Loire-Atlantique (Bretons: Liger-Atlantel) is 'n Franse département van die gewes Pays de la Loire. Sy prefektuur (hoofstad) is Nantes, sy onderprefekture Ancenis, Châteaubriant en Saint-Nazaire.
NGC 3628
Die sterrestelsel het ’n gety-stert van sowat 300 000 ligjare lank wat veroorsaak is deur ’n interaksie met ’n ander stelsel. Dit vorm saam met Messier 65 en Messier 66 die bekende Leeu-drieling, ’n klein groep sterrestelsels.
Clathria kieschnicki
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1994 deur Hooper & Wiedenmayer.
Leersum
Leersum is 'n dorp in Nederland in die provinsie Utrecht op die Utrechtse Heuvelrug. Die voormalige munisipaliteit tel sowat 7 800 inwoners (2016) en het 'n oppervlak van 30 km².
Devon (dubbelsinnig)
Asook verskeie ander plekke.
NG gemeente Potchefstroom-Vyfhoek
Die NG gemeente Potchefstroom-Vyfhoek is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Eichsfeld
Die administratiewe distrik Eichsfeld het sy naam aan die landskap ontleen, alhoewel net 'n deel van die nedersettings in die historiese Eichsfeld binne die distriksgrense geleë is en ook dele van ander landskappe by dié distrik ingesluit is.
Die Eichsfeld het as deel van die Vorsbisdom Mainz eeue lank soos 'n eiland te midde van 'n merendeels Protestantse gebied geleë. Die sogenaamde Mainzer Rad as deel van die plaaslike wapen verwys nog steeds na hierdie politieke en godsdienstige status wat 'n besondere karakter aan die landskap gegee het. So het die Eichsfeld ook ná die Reformasie Rooms-Katoliek gebly en het sy identiteit in die gemeenskaplike geloof en tradisies gevind.
Die kerklike lewe is ook nie deur die politieke ontwikkeling ná die Tweede Wêreldoorlog geraak nie toe groot dele van die Eichsfeld deel uitgemaak het van die Duitse Demokratiese Republiek (DDR). Dit was die grootste streek in die DDR met 'n oorwegend Rooms-Katolieke bevolking. Die persentasie gereelde kerkgangers is steeds bo die gemiddelde van Duitsland. Sint Martin van Tours is die tradisionele beskermheilige van die Eichsfeld. Die Eichsfeldlied is die nie-amptelike volkslied van die streek.
Clathria lematolae
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1996 deur Hooper.
Simeon Stuart
Simeon Stuart (15 Mei 1864 – 25 November 1939) was 'n Britse akteur. Hy was bekend vir sy rolle in die rolprente The Lady Clare (1919), The Scourge (1922), Rob Roy (1922), en The Vortex (1928).
Karoline-eilande
Dele van die eilande is deur Diego da Rocha in 1525 ontdek, later deur Alonso de Salazar in 1526 en deur Alvaro de Saavedra in 1528/1529. Ná die Spaans-Amerikaanse Oorlog is die eilande deur Spanje aan die Duitse Keiserryk verkoop. Tydens die Eerste Wêreldoorlog is die eilande deur Japan beset, wat deur die Volkebond 'n mandaat oor die eilande ontvang het. Tydens die Tweede Wêreldoorlog het die Verenigde State die eilande verower en later 'n trougebied deur die Verenigde Nasies ontvang. Die Gefedereerde State van Mikronesië het op 3 November 1986 en Palau op 1 Oktober 1994 onafhanklik geword. Albei eilandnasies het verdrae oor 'n vrye assosiasie met die Verenigde State onderteken, wat nog steeds vir die verdediging verantwoordelik is.
Taalfossiel
Datief (derde naamval)
Die datief of derde naamval is in baie tale een van die moontlike vorme van 'n indirekte objek, wat meestal die funksie van 'n meewerkende voorwerp weergee.
NG gemeente Villiersdorp
In 1844 het P.H. de Villiers, die destydse eienaar van die plaas Radyn waarop Villiersdorp aangelê is, hom beywer vir 'n kerkgebou in die wyk Riviersonderend van die gemeente Caledon. Die hoeksteen is in November 1844 deur P.H. de Villiers gelê en die plegtige inwyding het in Januarie 1846 plaasgevind. By albei hierdie feestelikhede was ds. P.N. Ham, leraar van die gemeente Franschhoek, die feesredenaar.
Taalfossiel
Die verkorte vorm van die Nederlandse lidwoord "het"
Die Nederlandse lidwoord het, kan verkort word tot  't, en kom dan ook so in sekere taalfossiele voor.
Siriese Dinastie
Op 19 April 797 is Konstantyn deur ondersteuners van sy ma gevange geneem en sy oë is uitgesteek, en Irene is as eerste heersende keiserin gekroon. Sy het vyf jaar lank regeer, van 797 tot 802.
Evangelie volgens Tomas
Datering
Vanweë 'n groot aantal ooreenkomste neem baie navorsers aan dat die outeur kennis gehad het van die sinoptiese evangelies en sy werk dus ná hierdie evangelies ontstaan het. Die oorspronklike versie word op die tydperk tussen 150 en 180 gedateer. Nogtans bevat die Evangelie van Tomas ook uitsprake van Jesus wat die indruk skep dat hulle baie oud moet wees en moontlik selfs gelyktydig met die logia-bron ontstaan het. Dertien dubbel-ooreenkomste met die Evangelie volgens Markus en die "bron Q" steun hierdie hipotese; hulle word by die oudste uitsprake gereken en het hulle oorsprong waarskynlik by Jesus self.
Verhouding tot Gnosis en Manigeïsme
Die Evangelie volgens Tomas was sekerlik in Manigeïsme, 'n Gnostiese beweging van die laat 3de en 4de eeu wat ook gedagtes uit die Boeddhisme en Parsisme aanvaar het, bekend en is ook gebruik.
Michael Schumacher
Omstredenheid
Sedert die dood van Ayrton Senna in 1994 is Schumacher ooraloor beskou as die vinnigste F1-jaer en die mees dominante jaer van sy era. Schumacher se taktiek op die baan (veral in sy vroeë loopbaan) het egter ook baie kritiek uitgelok en hy is daarvan beskuldig dat hy doelbewus in teenstanders vasgejaag het wanneer die kampioenskap van 'n enkele wedren afgehang het.
Gedurende Schumacher se jare by Ferrari was daar verskeie bohaaie oor sogenaamde spanbevele binne die span, waarin een bestuurder beveel is om die ander verby te laat. Alhoewel spanbevele destyds toegelaat is, was hierdie maatreëls nie gewild nie. Nietemin, in die 2002 Oostenrykse Grand Prix is Rubens Barrichello 100 meter voor die eindstreep deur spanmaat Michael Schumacher ingehaal. Later in 2002 het die Duitser stadiger gery net voor die eindpunt van die Verenigde State Grand Prix, sodat Barrichello daardie wedren as geskenk van hom ontvang het.
F1-loopbaanstatistiek
Na die Brasiliaanse Grand Prix van (24 Oktober, 2004)
Vlak
Vlakvergelyking
As daar soos in die tweede vergelyking drie punte bekend is, dan kan jy die normaalvektor bepaal deur van die driehoek wat die punte vorm twee sye te neem. Hierdie twee sye is twee rigtingsvektore in die vlak. Deur die uitwendige produk tussen hierdie vektore te neem verkry jy 'n normaalvektor, waarna jy die prosedure hierbo kan gebruik.
Platsessilinder
Balans en gladheid
Platsesenjins is wyd, en kan stuurwielbeweging aan bande lê indien dit in die konvensionele posisie (voorenjinuitleg) geplaas word in 'n moderne motor. Dus is die meeste platsesmotorontwerpe agterenjin- of agtermidenjin-ontwerpe, en is onderhewig aan die beperkings en nadele van hierdie ontwerpe. Die langslewende platsesenjinmodel, die Porsche 911, is 'n agterenjinsportmotor met aanvaarbare verlies aan binneruimte en 'n lang geskiedenis van veringontwikkeling, om die goeie eienskappe van die dryfuitleg uit te buit.
1105
Die jaar 1105 was 'n gewone jaar wat volgens die Gregoriaanse kalender op 'n Sondag begin het. Dit was die 5de jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad.
NG gemeente Potchefstroom-Noord
Die NG gemeente Potchefstroom-Noord is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Mesosaurus
Mesosaurus het baie aanpassings vir ’n volle waterleefstyl gehad. Dit word gewoonlik as ’n anapside beskou, hoewel Friedrich von Huene gedink het dit was ’n sinapside, en onlangs het dié idee weer ondersteuning gekry.
Jonathan M. Dorfan
Onderrig en loopbaan
Dorfan is in 2010 as president verkies van die Okinawa Instituut vir Wetenskap en Tegnologie (OIST) se Nagraadse Universiteit in Okinawa-eilande, Japan. In November 2011 is hy as president van die nuwe universiteit aangestel. Die uitbreiding van die fakulteite van die universiteit, en veral die fisiese wetenskappe, is te danke aan sy promosiewerk.
Toekennings
In 2008 het die Universiteit van Kaapstad 'n Dokter van Wetenskap-eregraad aan hom toegeken en in 2009 is hy 'n eredoktorsgraad toegeken.
Bobonong
Bobonong is 'n dorpie in die ooste van Botswana in die Sentraal distrik. Die dorp se bynaam is Bob-stad of Bob city. Daar woon ongeveer 19 000 mense.
Lois Chiles
Lois Chiles (gebore 15 April 1947) is 'n Amerikaanse aktrise. Sy is bekend vir haar rolle in die rolprente The Great Gatsby (1974), Moonraker (1979), Broadcast News (1987), en Speed 2: Cruise Control (1997).
São Paulo
Die stad het 'n oppervlakte van 1 521 vierkante kilometer met 'n bevolking van ietwat meer as 12 miljoen, wat dit die stad met die grootste bevolking in die Suidelike Halfrond maak. Negentien miljoen mense woon in die metropolitaanse gebied van Groter São Paulo, soos deur die regering afgebaken, wat dit een van die vyf grootste metropolitaanse gebiede ter wêreld maak.
Geskiedenis
São Paulo was ook die tuiste van die Bandeirantes wat grootliks verantwoordelik was vir die uitbreiding van Brasilië se grondgebied en die ontdekking van natuurlike hulpbronne in die binneland. Daar is ook verskeie monumente in die stad wat die Bandeirantes se bydrae tot die geskiedenis van die stad herdenk insluitende die beroemde Monumento às Bandeiras, een van São Paulo se simbole.
São Paulo se Estádio do Pacaembu is tydens die FIFA Sokker-Wêreldbekertoernooi in 1950 vir wedstryde ingespan, terwyl tydens beide die FIFA Sokker-Wêreldbekertoernooi in 2014 en Olimpiese Somerspele 2016 van die Arena Corinthians gebruik gemaak is.
Historiese ontwikkeling
Sedert die 1980's is die groei van São Paulo oorwegend toe te skryf aan die natuurlike bevolkingsaanwas. Alhoewel geboortesyfers geleidelik afneem, vertoon jonger mense as gevolg van die binnelandse migrasie nog steeds 'n groot aandeel aan die totale bevolking. Die jaarlikse bevolkingsgroei in die metropolitaanse gebied van São Paulo het sedert die 1990's duidelik begin afneem.
Ekonomie
Daar word gereken dat die stad die hoofkwartier van meer Duitse maatskappye buite Duitsland as enige ander stad ter wêreld huisves. Sowat 1 000 Duitse ondernemings met 230 000 werknemers maak van São Paulo ten opsigte van die aantal werkgeleenthede die "grootste Duitse nywerheidstad". Volkswagen do Brasil is met 28 400 werknemers en 'n jaarlikse omset van 5,7 miljard VSA-$ (2000) die grootste Duitse maatskappy in die stad, en VW do Brasil se markaandeel beloop sowat 60 persent. Soortgelyk word daar beraam dat dit ook die hoofkwartiere van meer Amerikaanse maatskappye as enige ander stad ter wêreld buite die Verenigde State huisves.
Karnaval
Elkeen van die sambaskole dekoreer sy waens volgens 'n jaarliks wisselende hooftema en vervaardig ook bypassende kostuums. Daarnaas word die besonderhede soos ritme, choreografie, presentasie en samespel van die groep vasgelê. Hulle is ook die belangrikste kriteria by die toekenning van pryse. Die parades begin saans en neem sowat twaalf ure.
Asjchabad
Asjchabad (Turkmeens: Aşgabat of Ашгабат, uitgespreek [aʃʁaˈbat] ; Russies: Ашхаба́д, Ashkhabad, [ɐʂxɐˈbat], Persies: ‏عشق آباد) is die hoofstad en grootste stad van Turkmenistan. Die stad het 'n bevolking van 1 031 992 in 2012 gehad. Asjchabad is in Suid-Turkmenistan net noord van die grens met Iran geleë. Dit is geleë tussen die Karakum-woestyn en die Kopet Dag-bergreeks in Sentraal-Asië.
Cederberg Plaaslike Munisipaliteit
Cederberg is 'n munisipaliteit in die Wes-Kaap binne die distriksgebied van die Weskus. Dit word begrens deur Matzikama in die Noorde en Bergrivier-munisipaliteit in die Suide. Die naam Cederberg, 'n samesmelting van die oorspronklike Afrikaanse naam Sederberg en die Engelse Cedarberg, is tans die amptelike en algemeen aanvaarde spelling.
Geodia micraster
Geodia micraster is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Tanya Chisholm
Tanya Chisholm (gebore 1 Julie 1983) is 'n Amerikaanse aktrise en vervaardiger. Sy is bekend vir haar rolle in die rolprent Fired Up! (2009) en in die televisiereekse Cold Case (2003) en Big Time Rush (2009).
Britney Spears
Sy het roem verwerf toe sy in laat 1998 haar trefferliedjie ...Baby One More Time met 'n gepaardgaande musiekvideo waarin sy 'n Katolieke skoolmeisieuniform aan het, vrygestel het. In 1999 het sy haar debuutalbum met dieselfde naam vrygestel wat ewe suksesvol was. Sy was die eerste vroulike sangeres om beide haar debuutliedjie en debuutalbum op nommer een op die Billboard Hot 100 te hê. Snitte op die album wat as enkelsnitte vrygestel is, sluit in: ...Baby One More Time, Sometimes, (You Drive Me) Crazy, Born To Make You Happy, en From The Bottom Of My Broken Heart.
In 2002 het sy 'n film met die naam "Crossroads" vrygestel wat haar as aktrise probeer bekendstel het. Dit was nie goed ontvang deur kritici nie, maar het nog steeds wêreldwyd goed gedoen met kaartjieverkope. 2002 was 'n afkoelperiode vir Britney musiekgewys.
In laat 2003 is haar vierde album, "In The Zone," vrygestel. Dit was haar mees volwasse en seksuele album. Sy sing van orgies, monogamie en masturbasie onder andere. Dit het nommer een op die Billboard Hot 100 bereik en het terselfdertyd Britney se eie rekord van meeste nommer een albums (drie altesaam) in 'n ry op die Billboard Hot 100 gebreek. Alhoewel "In The Zone" nog minder suksesvol was as "Britney," het dit nog steeds drie wêreldwye nommer een treffers ("Me Against The Music; Toxic; Everytime") gelewer.
Vrystaat Cheetahs
Geskiedenis
Die Vrystaat Rugbyunie is op 27 Maart 1895 gestig. Die unie het hom in meer as ’n eeu op alle vlakke in Suid-Afrikaanse rugby deeglik laat geld en as een van die top-5 in die land gevestig. Hierdie aanspraak word gebaseer op prestasie, grootte van ondersteuningsnetwerk en algemene standhoudende impak op Suid-Afrikaanse rugby.
Vrystaatrugby word gevoed deur sy kragtige juniorrugby van skool- tot onder 21-vlak. Daarbenewens beskik die VRU oor uitstekende studenterugby, waarvan die Shimlas van die Universiteit van die Vrystaat eervol vermeld word.
John Sutton (akteur)
John Sutton (22 Oktober 1908 – 10 Julie 1963) was 'n Britse akteur. Hy was bekend vir sy rolle in die rolprente Jane Eyre (1943), The Three Musketeers (1948), Bagdad (1949), en My Cousin Rachel (1952).
Melilla
Melilla dryf hoofsaaklik handel in ystererts. Daar is ook 'n vlootskeepswerf. Die besienswaardighede is onder meer die ou stadswyk en die 16de eeuse Kerk van die Purisíma Concepción.
Gé Korsten
Biografie
Korsten is op 3 Mei 2008 tydens die 14de Suid-Afrikaanse Musiektoekennings vereer vir 'n leeftyd se bydrae tot plaaslike musiek.
Clathria longitoxa
Clathria longitoxa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Melilla
Ligging
Die Marokkaanse nedersetting Beni Ansar lê onmiddellik suid van Melilla. Die naaste Marokkaanse stad is Nador, en die hawens van Melilla en Nador is albei binne dieselfde baai; naby is die Bou Areg-strandmeer.
Fukuoka
Ekonomie
Die hawe van Hakata en Fukuoka-lughawe maak die stad ook 'n belangrike streekvervoersentrum. Fukuoka huisves die hoofkwartiere van Kyushu Railway Company (JR Kyushu) en Nishi-Nippon Railroad. Air Next, 'n filiaal van All Nippon Airways, het sy hoofkwartier in Hakata-ku; voor sy ontbinding was Harlequin Air ook sy hoofkwartier in Hakata-ku.
Harslag
Buite Suid-Afrika
In die Angelsaksiese wêreld is pluck die eweknie van harslag; die heel bekendste harslaggereg ter wêreld is die Skotse haggis: in 'n skaappens gebakte gehakte skaaphart, skaaplonge, skaaplewer, skaapniere met hul niervet (suet), met aartappels, gort, vleissop en ui.
Woud
'n Woud is 'n stuk land wat dig met bome begroei is. 'n Bos bome word amptelik as 'n woud beskryf as meer as 64% van die lug met boomtoppe bedek is. Plante en struike groei gewoonlik onder die bome.
1114
Die jaar 1114 was 'n gewone jaar wat volgens die Gregoriaanse kalender op 'n Donderdag begin het. Dit was die 14de jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad.
Jacques de Coning
Jacques de Coning is op Sondag-oggend 9 Junie 2019 omstreeks 10:30 in 'n motorongeluk net buite Alexandria op die R72 tussen Kenton-on-Sea en Boesmansriviermond in die Oos-Kaap oorlede.
Sy seun, Basil, is vyf jaar tevore ook in 'n motorongeluk oorlede.
1116
Die jaar 1116 was 'n skrikkeljaar wat volgens die Gregoriaanse kalender op 'n Saterdag begin het. Dit was die 16de jaar van die 12de eeu n.C. In teenstelling met gewone jare het die jaar 366 dae en 'n 29 Februarie gehad.
Saskia Goldschmidt
Biografie en skryfwerk
Saskia Goldschmidt het haar debuut in 2011 gemaak met Verplicht gelukkig, portret van een familie, waarin sy ondersoek hoe die trauma van ouers wat onderhewig is aan oorlewingskuld oorgedra word aan die na-oorlogse generasie. Elsbeth Etty het oor hierdie debuut in NRC geskryf: "'n Pragtig saamgestelde en sterk geskrewe verhaal. 'n Persoonlike storie wat, ten spyte van die spesifieke konteks daarvan, tydloos is en van toepassing is op alle situasies. Pynlik bevrydend..."
Hierna volg haar eerste roman, De Hormoonfabriek. Dit is in Afrikaans vertaal deur Daniël Hugo en in Desember 2014 as Die Hormoonfabriek deur Protea Boekhuis uitgegee. Dit handel onder meer oor die liefde en venyn tussen broers, botsende belange tussen handel en wetenskap, vroulike fabriekswerkers wat met sekshormone volgestop word en testosteroongedrewe base. Die Hormoonfabriek is geïnspireer deur histories feite waarin die onderskeid tussen goed en kwaad soms vertroebel raak deur die opwinding van wetenskaplike ontdekkings. Die boek was op die lys geplaas vir die Libris Literatuurprys en is benoem vir die Euregio-prys. Vertalings daarvan het in die Verenigde State, Duitsland, Frankryk, Suid-Afrika, Engeland, Turkye en Bulgarye verskyn.
Sy het ook die boek Schokland geskryf. Voordat Goldschmidt voltyds gefokus het op skryf was sy dertig jaar lank 'n dramaturg, vervaardiger en onderwyser. Sy het saamgewerk met verskeie jeugteaters en -maatskappye soos Theatergroep Wederzijds, Sonnevanck, Artemis, Dox en Wijnand Stomp. Sy het verskeie projekte saam met die choreograaf Sassan Saghar Yaghmai en Ad de Bont aangepak.
J.P.L. Labuschagne
In die tyd van sy ouderlingskap was hy ’n hele tyd land lank lid van die Transvaalse Volksraad. Deur sy bemoeiing het die gemeente sekere erwe en ’n plaas ontvang. In die 1935 uitgawe van die GKSA se Almanak' skryf ene N.W., waarskynlik ds. N.H. van der Walt, die redakteur: "Sy nagedagtenis word deur sy kinders en kindskinders in eer gehou, van wie daar nog ’n hele aantal aan Heidelberg se gemeente behoort."
Kawasaki
Die stad is geleë in die Kanagawa-prefektuur, een van die hoofstede van die Groter Tokio-gebied en Keihin-nywerheidsgebied. Dit is die tweede mees bevolkte stad in die Kanagawa Prefektuur na Yokohama, en die agtste mees bevolkte stad in Japan (insluitend die Tokio Metropolitaanse Gebied).
NG gemeente Roodekrans
Die NG gemeente Roodekrans is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Gewone slakvreter
Beskrywing
Volgroeide tabakrolletjies is 30–40 cm lank.
R59 (Suid-Afrika)
Die R59 is ’n deurpad van die Alberton Reading-wisselaar tot net na die R57-aansluiting in Sasolburg, bekend as die Sybrand van Niekerk-snelweg.
Joezjno-Sachalinsk
Demografie
Die meeste inwoners is etniese Russe, maar daar woon ook ’n aansienlike aantal Koreane, asook verskeie minderheidsgroepe, in die stad.
N18 (Suid-Afrika)
Noordwes
Die N18 hou noord en 69 km verder is Vryburg. Hier word die N14 gekruis. Die pad hou nou noord-noordoos, is reguit en 69 km verder is Stella. Van Stella na die nedersetting Setlagole is 38 km, die pad loop reguit noordoos. Mahikeng is 81 km verder. Die N18 swaai nou bykans noordwaarts en 25 km verder is die grenspos Ramatlabama. Aan die Botswanakant staan die pad bekend as die A1.
Groothertog Michail Pawlowitsj van Rusland
Michail Pawlowitsj Romanof (Russies: Михаи́л Па́влович; – ) was ’n Russiese groothertog, die jongste kind van die ses dogters en vier seuns van keiser Paul van Rusland en Sophia Dorothea Augusta Louisa van Württemberg. Hy was die broer van keisers Aleksander I en Nikolaas I.
Huwelik en kinders
duimnael|links|180px|Groothertogin Jelena Pawlowna in 1840, ’n portret deur Wladimir Hau.
Dood
In Julie 1849 het hy ondanks sy swak gesondheid na Warskou vertrek, waar hy sy aandag toegespits het op die Wag-en-grenadierkorps. Op 12 Augustus tydens ’n inspeksie het hy gesê: "My arm is lam." Twee en ’n half weke lank het hy om sy lewe geveg. Op het die groothertog gesterf.
Winburg (kiesafdeling)
Winburg was 'n kiesafdeling in die Vrystaat vir die Suid-Afrikaanse Volksraad vanaf die eerste algemene verkiesing ná Uniewording in 1910.
Stille Oseaan
Die Stille Oseaan is die grootste oseaan ter wêreld. Dit is ongeveer 165 250 000 vierkante kilometer in oppervlak en strek van die Noordpool tot die Suidpool tussen Noord- en Suid-Amerika in die ooste, en Asië en Oseanië in die weste.
Bodemreliëf
Die gesteentes is verwant aan die Asiatiese vasteland se vulkaniese bodems, wat 'n relatief hoë silikongehalte (Si-gehalte) het en tussen die suur- en basiese gesteentes voorkom. Oos van die Andesietlyn is die silikongehalte aansienlik laer – daar begin die ware oseaanbodem, wat uit basiese stollingsgesteente (basalt) opgebou is. Voor die Asiatiese kus sluit die Andesietlyn by 'n reeks trôe aan, naamlik die Aleoetiese Trog (8100 m), die Koerile-trog (10 542 m), die Japanse Trog (10 535 m), die Bonin-trog (9 810 m) en die Mariane-trog (11 034 m).
Temperatuur en soutgehalte
'n Dergelike verskynsel kom in die Noordelike Halfrond voor, waar die water met 'n relatief lae soutgehalte in die Bering-see (34-35,5 %0) op ’n diepte van 1 000 m onder die relatief souter subtropiese en tropiese water invloei, en tussen 55° en 66° SB weer die oppervlak bereik. Effens suid van die ewenaar (dus in die trope), waar die verdamping aansienlik hoër as die neerslag is, is die water se soutgehalte 36% en hoër, terwyl dit by 25° N en by 20° S, waar die reënval die verdamping oortref, laer is.
Bob Marley
In die laat-1960's en vroeë 1970's het die Rastafarianisme wêreldwyd onverwags nuwe aandag gekry met die toenemende gewildheid van 'n relatief nuwe musiekstyl: reggae. Die "profeet" wat die Rastafariese boodskap deur reggae aan die wêreld sou oordra, was Bob Marley OM, 'n Jamaikaanse sanger, kitaarspeler en liedjieskrywer.
Hoewel die meeste van Marley en ander reggae-musikante se aanhangers van die musiek gehou het sonder om noodwendig self die Rastafariese geloof te aanvaar, het die Rastafarianisme en die Rasta-boodskap nogtans wêreldwyd bekendheid verwerf. Vir baie swartmense - selfs in Afrika - het reggae-musiek en die Rastafarianisme die simbool geword van vryheid en het hulle daarin hul eie, unieke identiteit ontdek.
NG gemeente Randpoort
Die NG gemeente Randpoort is die moedergemeente van die Nederduitse Gereformeerde Kerk in die Sinode Goudland (voorheen Wes-Transvaal) op die myndorp Randfontein.
Die gemeente Randpoort is op 23 April 1918 van die moedergemeente Krugersdorp in die skoolgebou op Randgate afgestig. By die afstigting was die ledetal van die gemeente maar sowat 400. Die 400 lidmate moes in die begin van die naoorlogse jare met karige middele die gemeente van onder af opbou.
Tolla van der Merwe
Filmografie
Draaiboekskrywer:
Auguste Rodin
Werke
In 1864 het Rodin sy eerste beeldhouwerk,Die Man met die Gebreekte Neus, aan die Parys Salon gesubmiteer vir 'n uitstalling. Die model was 'n bejaarde straatportier van die buurt. Die ongewone bronsstuk was nie 'n tradisionele borsbeeld nie, maar in stede hiervan was die kop "afgebreek" by die nek, die neus was plat en skeef, en die agterkant van die kop was afwesig(dit het van die kleimodel afgeval tydens 'n ongeluk). Die werk het klem geplaas op tekstuur, asook op die emosionele toestand van die model; dit het die "onvoltooidheid" geïllustreer wat baie van Rodin se latere werke sou karakteriseer. Die Salon het die werk verwerp.
Clathria minuta
Clathria minuta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Auguste Rodin
Die Hekke van Hel
Die Hekke van Hel bestaan uit honderd-ses-en-tagtig figure in sy finale figurasie. Baie van Rodin se bekendste beeldhouwerke het as ontwerpe of figure vir hierdie werk begin, soos bv. Die Denker, Die Drie Skadu's, en Die Kus, en was slegs later voorgestel as aparte en onafhanklike werke. Ander bekende werke wat afkomstig is van Die Hekke is Ugolino, Gevalle Karjatid wat Haar Steun Dra, Fugit Amor, Sy Wat Eens die Helmetmaker Se Pragtige Vrou Was, Die Vallende Man, en Die Verlore Seun.
Die Denker (oorspronklike titel, Die Digter, na aanleiding van Dante) sou een van die bekendste beeldhouwerke in die wêreld word. Die oorspronklike was 'n hoë bronsstuk wat tussen 1879 en 1889 geskep is, en wat ontwerp was vir Die Hekke ' lintel, waarvandaan die figure sou neerkyk op Hel. Terwyl Die Denker duidelik vir Dante voorstel, is aspekte of eienskappe van die Bybelse Adam, die mitologiese Prometheus, en Rodin self aan dit toegeskryf. Ander waarnemers wou die klem op die klaarblyklike intellektuele tema van Die Denker wegneem, en het in stede daarvan klem geplaas op die rowwe en ongebonde fisieke en emosionele aura wat daaruit voortvloei.
Die Burgers van Calais
In 1889 was Die Burgers van Calais die eerste keer tot algemene lof uitgestal. Dit is 'n brons beeldhouwerk wat twee ton (1,814 kg) weeg, en die figure daarvan is 6,6 voet (2 m) lank. Die ses manlike figure wat daarin voorgestel word, vorm nie 'n verenigde, heroïese front nie; maar elkeen is eerder geïsoleer van sy broers, en beraadslaag en voer sy eie indiwiduele stryd met sy verwagte noodlot. Rodin het gou daarna voorgestel dat die monument se hoë voetstuk verwyder word, want hy wou die beeldhouwerk na grondvlak skuif sodat die toeskouers "tot die hart van die onderwerp kon deurdring". Op grondvlak lei die figure se posisies die toeskouer reg om die werk, en suggereer op subtiele wyse hul algemene voorstuwende beweging.
Opdragte en kontroversie
Rodin het in 1889 opdrag ontvang om 'n monument van die Franse skrywer Victor Hugo te skep. Rodin het uitvoerig gehandel met die onderwerp van kunstenaar en muse. Soos baie van Rodin se openbare opdragte, was die Monument van Victor Hugo met teëstand ontvang omdat dit nie voldoen het aan konvensionele verwagtinge nie. The Times, in sy kommentaar op Rodin se monument van Victor Hugo, het in 1909 gesê "daar is 'n redelikheid aanwesig in die klagte dat [Rodin se] opvattings somtyds ongeskik is tot sy medium, en in sulke gevalle ooreis hulle sy ontsaglike tegniese vermoëns". Die 1897 pleisterwerk model is eers in 1964 in brons gegiet.
Ander werke
Portrette was 'n belangrike deel van Rodin se oeuvre, en het hom gehelp om aanvaarding en finansiële onafhanklikheid te verkry. Sy eerste beeldhouwerk was 'n borsbeeld van sy vader in 1860, en hy het ten minste ses-en-vyftig portrette tussen 1877 en sy dood in 1917 geproduseer. Vroeë modelle het die mede-beeldhouer Jules Dalou (1883) en sy metgesel Camille Claudel (1884) ingesluit.
Estetiek
Rodin het lyding en konflik beskou as die waarmerke van moderne kuns. "Niks is regtig meer roerend as die moorddadige en opgesweepte dier, wat aan't sterf is aan onvervulde begeerte, en wat tevergeefs om genade vra ten einde sy passie te kwel." Charles Baudelaire het hierdie temas opgeneem, en was een van Rodin se gunsteling digters. Rodin het musiek geniet, en veral die operakomponis Gluck, en het 'n boek oor Franse katedrale geskryf. Hy het 'n werk van die toe-nog onbekende Van Gogh besit, en het die vergete El Greco bewonder.
Paul Gilbert (akteur)
Paul Gilbert (27 Desember 1918 – 13 Februarie 1975) was 'n Amerikaanse akteur. Hy was bekend vir sy rolle in die rolprente So This Is Paris (1954), The Second Greatest Sex (1955), Cat Ballou (1965), en Women of the Prehistoric Planet (1966).
1122
Sterftes
1120'erne
Kaapse slopeend
Identifikasie
Die eend het 'n breë, graafvormige snawel. Die wyfie en die mannetjie verskil van kleur.
Aminoglikosied
Verskeie aminoglikosiede fungeer as antibiotika wat effektief blyk te wees teen sekere soorte bakterieë. Onder andere bestaan daar amikasien, arbekasien, gentamisien, kanamisien, neomisien, netilmisien, paromomisien, rhodostreptomisien, streptomisien, tobramisien en apramisien.
Laura Chinchilla
Laura Chinchilla Miranda (* 28 Maart 1959 in San José) is 'n Costa Ricaanse politoloog wat op 8 Mei 2010 as staatspresident van dié Sentraal-Amerikaanse land en opvolger van Óscar Arias ingesweer is. Sy is die eerste vrou wat hierdie amp beklee het en is op 8 Mei 2014 opgevolg deur Luis Guillermo Solís.
DVD-Oudio
Tegniese gegewens
In vergelyking met die CD - wat sowat 44 100 keer per sekonde afgetas word - styg hierdie getal by die DVD-Oudio tot 96 000 vir seskanaal- en 192 000 vir stereo-opnames; die bis-woordlengte van die CD met net 16 is tot 24 verhoog. Frekwensies tot by 96 kHz kan nou gebruik word, en die sinjaal-/ruisverhouding is verhoog tot 144 dB. Dit maak 'n besonder ruimtelike en outentieke weergawe van musiek moontlik.
Adam LeBor
Nie-fiksie werke
Hitler's Secret Bankers, wat in 1997 gepubliseer is en in 1999 opgedateer is, het Switserse ekonomiese en politiese samespanning met die Duitsland van die Nasionaal-Sosialiste blootgestel en is op die kortlys vir die Orwell-prys geplaas.
Milosevic: A Biography, wat in 2002 gepubliseer is roep die lewe van die voormalige Serwiese president in herinnering.
N14 (Suid-Afrika)
Gauteng
Die reisiger is nou in die streek bekend as die Hoëveld. Vir die volgende 40 km loop die N14 langs die Wieg van die Mensdom verby, hou noordoos verby Krugersdorp en swaai dan meer noord by Muldersdrift. Die N14 is nou ’n snelweg oppad na Pretoria, net 65 km verder. Die N14 gaan verby Lanseria lughawe en net hierna word die Jukskeirivier gekruis. Die N14 gaan dan by Diepsloot verby en kruis die R55 hoofpad en by die Brakfonteinwissellaar draai die N14 skerp-noord op die Ben Schoeman-hoofweg tot in Pretoria. Die N14 kruis die Gautrein spoorlyn tweekeer voor Pretoria bereik word. Die Voortrekkermonument is ook nou duidelik sigbaar. Die N14 eindig net voor die Kgoši Mampuru II-bestuursgebied-gebou (die ou Pretoria Sentrale Gevangenis) in Potgieterstraat teëgekom word.
Alveolaar
'n Alveolêr of Alveolaar verwys in die fonetiek na die vorming van 'n konsonantklank deur die tong wat met die boonste tandkas of superieure alveolêre rand (Latyn alveus = holte) kontak het. Afhangende van die druk waarmee dit gedoen word en van die gepaardgaande kromming van die tongpunt en van die mate van deurlating van lug sal die klank wat meegebring word wissel van 'n sagte /l/, /n/ oor /d/, /dh/, /th/, /t/ na tong /r/ of /s/ en /z/.
Borrie
Herkoms van die woord
Die Etimologiewoordeboek van Afrikaans (2003) sê dat die woord ontleen is aan die Maleise woord boreh, wat 'n borrie-gebaseerde geel smeersel vir die liggaam is. Die eerste optekening in vroeë tale was in 1685, o.a. in die vorme borry borry, boraij en borborry.
Albert Luthuli
Inkosi Albert Luthuli was 'n Zoeloehoofman, onderwyser, en president van die African National Congress en wenner van die Nobelprys vir Vrede in 1960.
Belangrikste prestasies
In 1945 het hy hom by die African National Congress (ANC) aangesluit en is in 1952 verkies tot president-generaal van die ANC. In dieselfde jaar het Luthuli 'n nie-gewelddadige optog teen die onregverdige wette van die land gelei. Die eerste van 'n aantal beperkings op Luthuli se bewegings is daarna ingestel, maar hy het voortgegaan om byeenkomste by te woon, dorpe te besoek en deur die land te toer om groot byeenkomste toe te spreek.
'n Kort lewensgeskiedenis
In 1960 nomineer die Sweedse regering hom vir die Nobel-vredesprys, wat hy dan ook in dieselfde jaar ontvang vir sy niegeweldadige stryd teen apartheid. Hy is twee jaar later verkies tot die rektor van die Universiteit van Glasgow.
Clathria naikaiensis
Clathria naikaiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Middelburg (kiesafdeling)
Middelburg was 'n kiesafdeling in Transvaal vir die Suid-Afrikaanse Volksraad en die Transvaalse Provinsiale Raad vanaf die eerste algemene verkiesing ná Uniewording in 1910.
Clathria nervosa
Clathria nervosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Haile Selassie
In 1931 het Haile Selassie 'n grondwet goedgekeur waarvolgens Ethiopië se eerste parlement en regstelsel ingestel is. In 1936 het Haile Selassie tydelik as banneling na Engeland gevlug nadat Italië sy land die vorige jaar binnegeval het. Met Brittanje se hulp is Italië later verslaan en het Haile Selassie in 1942 teruggekeer om sy land te regeer. Hy was daarna onder meer verantwoordelik vir uitgebreide landhervormings, die beëindiging van slawerny (1942) en die verdere uitbreiding van Ethiopië se grondwet (1955).
Leicester Tigers
Die Suid-Afrikaanse afrigter, Heyneke Meyer het die span tussen 2008 en 2009 afgerig.
Werkwoord
Saamgesteld
Daar is twee tipes saamgestelde werkwoorde: skeidbaar en onskeidbaar
Onskeidbaar
Die onskeidbare werkwoorde kry geen ge- nie:
Bloedbad van Nanjing
Die Bloedbad van Nanjing of Nanjing-bloedbad (Vereenvoudigde Chinees: 南京 大 屠杀; Tradisionele Chinees: 南京 大 屠殺; Pinyin: Nánjīng dà túshā) is 'n grootskaalse massamoord wat die Japannese Imperiale Leër tydens die Tweede Sino-Japannese Oorlog gepleeg het. Die massamoord het begin nadat die Japannese die destydse Chinese hoofstad Nanjing (voorheen ook bekend as Nanking) oorgeneem het op 13 Desember 1937, na 'n beleg. Die gebeurtenis staan ook bekend as die "verkragting van Nanjing". Dit is moeilik om 'n einde aan te dui, maar die slagting is ten minste tot die begin Februarie 1938 voortgesit.
Vereeniging
Vredesverdrag
In Mei 1902 het die dorp wêreldberoemd beword met die vredesonderhandelings wat daar plaasgevind het en tot die einde van die Tweede Vryheidsoorlog sou lei, hoewel die Vrede van Vereeniging eintlik in Melrose-huis, die huis van George Heys in Pretoria onderteken is.
Ontwikkeling
Die oprigting van die groot kragsentrale van die Victoria and Transvaal Power Company in 1909 is gevolg deur die opening van die eerste groot staalfabriek in Suid-Afrika in 1913, naamlik die Unie-staalkorporasie. Dit was die begin van Vereeniging as 'n sentrum van swaarnywerhede.
Proefbalans
Zwischenberichterstattung
Gereformeerde kerk Pretoria-Sunnyside
Die kerkgebou is reeds op 7 Februarie 1959, net 231 dae ná die afstigting, in gebruik geneem. Weens die beperkte ruimte op die erf het die gebou ’n smal, hoë, reghoekige en eenvoudige vorm aangeneem wat herinner aan die kerkies was die Gereformeerde voorsate in die tweede helfte van die 19de op talle plekke in die land gebou het. Die vensters van gekleurde glas is betreklik hoog teen die mure geplaas en die hoofingang front op Reitzstraat. In 1985 is ’n moederskamer aangebou. Die ou pastorie is herstel en die huis agter die kerk as kerkkantoor en kosterswoonstel ingerig.
Samoa-eilande
Die Samoa-eilande (Engels: Samoan Islands) bestaan uit die land Samoa en die eilandgebied Amerikaans-Samoa, tussen Hawaii in die noorde en Nieu-Seeland in die suide. Die eilande is in die suide van Tokelau en in die noorde van Niue, in die weste van die Cookeilande en in die ooste van Tonga en Wallis en Futuna geleë. Die Samoa-eilande het 'n bevolking van 250 100 in 2001 gehad het het 'n oppervlakte van 3 030 km².
Corné Krige
Biografie
Corne Krige is op 21 Maart 1975 in Lusaka, Zambië, gebore en sy ouers woon steeds in daardie land. Hy het in Suid-Afrika by Hoër Jongenskool Paarl skoolgegaan, sowat 60 km van Kaapstad af. Hy het die meeste van sy rugby vir Suid-Afrikaanse spanne gespeel en woon in die land.
Samoa-eilande
Dele van die eilande is deur Louis Antoine de Bougainville in 1768 ontdek. In 1899 is die eilandgroep tussen die VSA en die Duitse Keiserryk verdeel. Tydens die Eerste Wêreldoorlog is die westelike eilande deur Nieu-Seeland beset, wat deur die Volkebond 'n mandaat oor die eilande ontvang het. Hierdie eilande het op 1 Januarie 1962 onafhanklik geword, terwyl die Amerikaanse deel 'n afhanklike gebied gebly het.
NG gemeente Roodepoort-Noord
Die gemeente is gestig in 1953. Die kerkgebou is geleë op die hoek van Eerstestraat en Sewendelaan, Roodepoort-Noord. In 2013 was die leraar ds. T.F. Theron. Daar was in daardie jaar 15 doop- en 201 belydende lidmate. Einde 2014 was dit onderskeidelik 10 en 182 en het ds. Theron die gemeente verlaat. Die laaste diens in die kerk is gehou op 21 Februarie 2016. Op 1 Maart 2016 is die gemeente ingelyf by die NG gemeente Horison-Noord.
Avesties
Volgens die kanonieke tweedeling van die Indo-Europese tale bestaan daar Satem-tale en Kentum-tale. Die woord satem is afgelei van die Avestiese woord satəm (honderd).
1134
Die jaar 1134 was 'n gewone jaar wat volgens die Gregoriaanse kalender op 'n Maandag begin het. Dit was die 34ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad.